 Waxbarashadu waxay tilmaan u tahay sida laga rabo iney noqdaan jiilka u soo koroya dalka, taas waxaa lagu sii gartaa nooca uu yahay tayada waxbarasho ee loo diyaariyey Caruurta la doonayo iney bari la wareegaan xilalka kala duwan ee dalka, waxbarashadu waa tan diyaarisa nolosha dadka oo dhan, haddey tahay Raggii Siyaasada wadi lahaa, dhaqaalaha dalka kobcin lahaa, dhisidii dalka u hawlgali lahaa, iyo hawl kasta ee uu qaranku u baahan yahay, muhimada ay waxbarasha u leedahay bulsho kasta waa cashar uu qofka kasta ka dharagsan yahay. 